“รฟม.” เตรียมทดสอบ “โมโนเรลสีเหลือง” วิ่งผ่าน “ศรีนครินทร์-ลาดพร้าว” พรุ่งนี้!
“รฟม.” เตรียมขยายระยะทางทดสอบเดินรถไฟฟ้า “โมโนเรลสายสีเหลือง” จากถนนศรีนครินทร์ ไปยังถนนลาดพร้าวเป็นครั้งแรก โดยจะวิ่งผ่านสถานีมากสุดถึง 16 สถานี เริ่มวันที่ 12 ต.ค.65
“รฟม.” เตรียมขยายระยะทางทดสอบเดินรถไฟฟ้า “โมโนเรลสายสีเหลือง” จากถนนศรีนครินทร์ ไปยังถนนลาดพร้าวเป็นครั้งแรก โดยจะวิ่งผ่านสถานีมากสุดถึง 16 สถานี เริ่มวันที่ 12 ต.ค.65
11 ต.ค. 2565

การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดเผยว่า ในวันที่ 12 ตุลาคม 2565 โครงการรถไฟฟ้าสายสีเหลือง ช่วงลาดพร้าว – สำโรง จะเริ่มขยายระยะทางทดสอบเดินรถไฟฟ้าโมโนเรลสายสีเหลือง จากถนนศรีนครินทร์ ไปยังถนนลาดพร้าวเป็นครั้งแรก โดยจะวิ่งผ่านสถานีมากสุดถึง 16 สถานี นับเป็นระยะทางที่ไกลกว่าครั้งที่ผ่านมา
โดยเส้นทางเริ่มต้นจากศูนย์ซ่อมบำรุง (Depot) ของโครงการผ่านสถานีศรีอุดม (YL16) บนถนนศรีนครินทร์ ผ่านแยกพัฒนาการ แยกลำสาลี เข้าสู่ถนนลาดพร้าว มุ่งหน้าสู่สถานีปลายทาง สถานีลาดพร้าว (YL01) ซึ่งเป็นสถานีที่ผู้โดยสารจะสามารถเปลี่ยนเส้นทางไปยังสถานีลาดพร้าว (BL15) ของรถไฟฟ้า MRT สายสีน้ำเงินได้ในอนาคต
ทั้งนี้ ปัจจุบันโครงการรถไฟฟ้าสายสีเหลือง ช่วงลาดพร้าว – สำโรง มีความก้าวหน้างานโยธา 96.96% ความก้าวหน้างานระบบรถไฟฟ้า 96.56% และความก้าวหน้าโดยรวม 96.79% (ข้อมูล ณ สิ้นเดือนกันยายน 2565)